b'\n_START_ARTICLE_\nMeil\xc4\x97s eskortas\n_START_SECTION_\nTurinys\n_START_PARAGRAPH_\n30-met\xc4\x97 Alisa kartu su 9-eri\xc5\xb3 s\xc5\xabnumi, verslininku vyru ir tarnais gyvena prabangiame Romos kvartale. Jos gyvenimas atrodo ramus ir viskuo apr\xc5\xabpintas, ta\xc4\x8diau vien\xc4\x85 dien\xc4\x85 viskas sugri\xc5\xabna: jos vyras \xc5\xbe\xc5\xabna avarijoje ir mil\xc5\xbeini\xc5\xa1kos jo verslo skolos prislegia \xc5\xa1eim\xc4\x85.Alisa priversta i\xc5\xa1sikraustyti ir \xc4\x8dia jai padeda vienas i\xc5\xa1 jos buvusi\xc5\xb3 darbuotoj\xc5\xb3, rad\xc4\x99s b\xc5\xabst\xc4\x85 gana prastame miesto rajone. Alisa priversta taikytis ne tik prie pinig\xc5\xb3 tr\xc5\xabkumo ir pasikeitusio visuomeninio statuso, bet ir gyvenimo s\xc4\x85lyg\xc5\xb3. Prisiminusi apie vieno vakar\xc4\x97lio metu sutikt\xc4\x85 moter\xc4\xaf vardu Eva, Alisa paskambina jai, tik\xc4\x97damasi gauti patarim\xc4\x85 kaip verstis toliau ir kaip galima lengvai u\xc5\xbedirbti pinigus. Eva, kuri ver\xc4\x8diasi tiekdama eskorto paslaugas vyrams, \xc4\xaf \xc5\xa1\xc4\xaf versl\xc4\x85 \xc4\xaftraukia ir Alis\xc4\x85. Po \xc4\xafvairi\xc5\xb3 nesusipratim\xc5\xb3 bei nuotyki\xc5\xb3 ji galiausiai \xc4\xafvaldo \xc5\xa1\xc4\xaf amat\xc4\x85, ta\xc4\x8diau pa\xc5\xbeintis su interneto kavin\xc4\x97s savininku D\xc5\xbeiulijumi \xc4\xafne\xc5\xa1a sumai\xc5\xa1t\xc4\xaf \xe2\x80\x93 kaip nei\xc5\xa1siduoti apie tikr\xc4\x85j\xc4\xaf savo pragyvenimo ir pajam\xc5\xb3 \xc5\xa1altin\xc4\xaf...'